b'\n_START_ARTICLE_\n\xc5\xa0portsko novinarstvo\n_START_SECTION_\nPristupi \xc5\xa1portskih novinara\n_START_PARAGRAPH_\nU profesionalnim i nekim amaterskim \xc5\xa1portovima u Sjedinjenim Ameri\xc4\x8dkim Dr\xc5\xbeavama uobi\xc4\x8dajna je praksa bila da se omogu\xc4\x87ilo pravilno akreditiranim novinarima ulazak u \xc5\xa1portske svla\xc4\x8dionice radi razgovora sa igra\xc4\x8dima, trenerima i osobljem nakon utakmice. Drugdje u svijetu, osobitno u nogometu, novinarska uloga \xc4\x8desto izgleda kao da se jedva tolerira od strane klubova i igra\xc4\x8da. Na primjer, unato\xc4\x8d ugovornim medijskim obvezama u engleskoj Premier Ligi, ugledni menad\xc5\xbeeri Sir Alex Ferguson (Manchester United) i Harry Redknapp ( prvo u Portsmouthu, a sada i u Tottenham Hotspuru), odbili su davati intervjue BBC-u poslije utakmice koji je nositelj ugovora, zbog uo\xc4\x8denih nepovoljnih reporta\xc5\xbea o njihovima klubovima i njihovom radu u klubovima. \xc5\xa0portsko novinarstvo treba uklju\xc4\x8diti istra\xc5\xbeiva\xc4\x8dke pri\xc4\x8de, nego da se jednostavno oslanja na priop\xc4\x87enje za tisak i pripremu izvje\xc5\xa1\xc4\x87a. Od \xc5\xa1portskih novinara se o\xc4\x8dekuje da \xc4\x87e potvrditi \xc4\x8dinjenice koje su im \xc5\xa1porta\xc5\xa1i, ekipe ili organizacije ustupili.\n_START_SECTION_\nDru\xc5\xa1tveno \xe2\x80\x93 politi\xc4\x8dko zna\xc4\x8denje\n_START_PARAGRAPH_\nMajor League Baseball je zaposlio novinare koji imaju posebnu ulogu na utakmicama. Nazvan je Official Scorers i ra\xc4\x8dunao je statistike koje su bile smatrane dijelom slu\xc5\xbebenog zapisa o utakmici. \xc5\xa0portski novinari su uklonjeni s tih pozicija 1980. Godine kako bi se uklonila percepcija sukoba interesa te pove\xc4\x87ao opseg statistike , dosljednosti i to\xc4\x8dnosti. Jo\xc5\xa1 jedna pozitivna strana njihovog uklanjanja je ta \xc5\xa1to \xc4\x87e \xc5\xa1portski novinari imati vi\xc5\xa1e koristi od senzacionalnih pri\xc4\x8da nego od bilje\xc5\xbeenja statisti\xc4\x8dkih podataka. \xc5\xa0portski novinari redovito imaju ve\xc4\x87i pritisak od ostalih novinara zbog \xc5\xa1portskih doga\xc4\x91aja i zbog toga jer se naj\xc4\x8de\xc5\xa1\xc4\x87e javljaju na kraju dana kad se podnose \xc5\xa1portska izvje\xc5\xa1\xc4\x87a i mnoge organizacije ih moraju podr\xc5\xbeavati i vjerovati im. Ipak se od njih o\xc4\x8dekuje da koriste iste alate kao i ostali novinari te da ih podupiru istim eti\xc4\x8dkim i profesionalnim standardima. Oni tako\xc4\x91er moraju voditi ra\xc4\x8duna da ne pokazuju pristranost za bilo koju mom\xc4\x8dad.\n_START_SECTION_\n\xc5\xa0portsko novinarstvo u Europi\n_START_PARAGRAPH_\nTradicija \xc5\xa1portskog izvje\xc5\xa1tavanja privla\xc4\x8di neke od najboljih novinara u \xc5\xa1portsko novinarstvo u Engleskoj gdje se nekoliko modernih \xc5\xa1portova, kao \xc5\xa1to su nogomet, kriket, ragbi ili atletika, prvo organiziralo u ne\xc5\xa1to sli\xc4\x8dno \xc5\xa1to bi se danas moglo lako prepoznati. Kriket, vjerojatno zbog svog uva\xc5\xbeenog mjesta u dru\xc5\xa1tvu, redovito je privla\xc4\x8dio najvi\xc5\xa1e elegantnih novinara. U Manchester Guardianu, u prvoj polovici 20. Stolje\xc4\x87a, zaposlen je bio poznati pisac i kriti\xc4\x8dar Neville Cardus kao dopisnik za kriket i glazbeni kriti\xc4\x8dar. Cardus je kasnije imenovan i vitezom za svoje zasluge novinarstvu. Jedan od njegovih nasljednika, John Arlott, koji je tako\xc4\x91er radio kao dopisnik za kriket i koji je postao svjetski omiljen zbog svojih radijskih komentara na BBC-u, tako\xc4\x91er je bio poznat po svojoj poeziji. Olimpijske igre u Londonu koje su odr\xc5\xbeane 1908. privukle su takav interes publike da su mnoge novine taj doga\xc4\x91aj dodijelile svojim najboljim novinarima. Tako je Daily Mail imao Sir Arthura Conana Doylea na White City Stadiumu da prati zavr\xc5\xa1etak maratona. Taj maraton na Olimpijskim igrama u Londonu 1908. godine je jedan od najslavnijih i najpoznatijih maratona u povijesti Olimpijskih igara. Po\xc4\x8detak maratona je bio ispred kraljevske rezidencije i bila je pod pokroviteljstvom britanskih \xc5\xa1portskih novina Sporting Life. Do samog kraja je vodio Talijan Dorando Pietri, ali je vidno iscrpljen na kraju utrke vi\xc5\xa1e puta pogre\xc5\xa1no skrenuo. Na kraju su ga preko ciljne linije doslovno prenijela dva gledatelja, te je nesretnom Pietriju zbog te pomo\xc4\x87i oduzeta zlatna olimpijska medalja i dodijeljena drugoplasiranom Johnyu Hayesu. Pietri je kasnije ipak za svoj hrabar nastup nagra\xc4\x91en zlatnim pokalom od strane kraljevske obitelji. U Francuskoj, L`Auto, prethodnik L`Equipa, bio je jednako utjecajan u \xc5\xa1portskom dru\xc5\xa1tvu, kada je 1903. godine objavljeno da je ro\xc4\x91en Tour de France. Uloga \xc5\xa1portskog novinarstva u tom doga\xc4\x91aju je velika i danas se o\xc4\x8dituje u vode\xc4\x87em voza\xc4\x8du koji nosi \xc5\xbeuti dres, zbog boje papira na kojem L`Auto objavio novost o Tour de Franceu. U Italiji je i Giro d`Italia osnovana na sli\xc4\x8dan na\xc4\x8din, gdje vode\xc4\x87i biciklist nosi ru\xc5\xbei\xc4\x8dastu majicu kao simbol za ru\xc5\xbei\xc4\x8dasti list u La Gazzetti dello Sport.\n_START_SECTION_\n\xc5\xa0portske zvijezde u novinarstvu\n_START_PARAGRAPH_\nNakon Drugog svjetskog rata, \xc5\xa1portske sekcije pojedinih britanskih dnevnih novina i nedjeljnih novina nastavio se razvijati i \xc5\xa1iriti, do to\xc4\x8dke gdje su se mnogi \xc5\xa1portski tekstovi u potpunosti odvojili u samostalne \xc5\xa1portske dijelove. Ponekad bi nedjeljne novine uvodili i dodatne stranice posve\xc4\x87ene isklju\xc4\x8divo ju\xc4\x8dera\xc5\xa1njim nogometnim rezultatima i izvje\xc5\xa1\xc4\x87ima. Neke novine kao \xc5\xa1to je The Sunday Times, anga\xc5\xbeirale su Harolda Abrahamsa, olimpijskog pobjednika u utrci na 100 metara iz 1924. Godine, ili londonske Evening News koje su anga\xc5\xbeirale biv\xc5\xa1eg kapetana engleske kriket reprezentacije sir Leonarda Huttona. Tada je po\xc4\x8delo usvajanje politike zapo\xc5\xa1ljavanja biv\xc5\xa1ih \xc5\xa1portskih zvijezda za kolumniste. \xc5\xa0portsko novinarstvo u Velikoj Britaniji je privuklo neke od najboljih i najve\xc4\x87ih \xc5\xa1portskih talenata kao \xc5\xa1to su Peter Wilson na Daily Mirroru, zatim i Hugh McIlvanney koji je prvo bio na The Observeru, kasnije na Sunday Timesu. U ovom dru\xc5\xa1tvu jo\xc5\xa1 valja spomenuti i Iana Wooldridge koji je radio za Daily Mail i jednog od najpozatijih nogometnih novinara Briana Glanville koji je radio u Sunday Timesu. Vjerojatno najpoznatiji i najcjenjeniji \xc5\xa1portski novinar je kolumnist Patrick Collins koji je radio na Mail of Sunday i koji je osvojio pet puta nagradu za najboljeg \xc5\xa1portskog novinara godine. Najpoznatije naslovnice \xc5\xa1portskih novina u drugoj polovici 20. stolje\xc4\x87a su: Masakr u Munchenu na Olimpijskim igrama 1972., zatim i borba karijere Muhammada Alija 1974. Godine za prvaka protiv Georgea Foremana, tragedija na Heyselu u Bruxellesa uo\xc4\x8di finala Kupa europskih prvaka 1985. godine izme\xc4\x91u Juventusa i Liverpoola. Novinarske naslovnice su se jo\xc5\xa1 bavile i usponima i padovima \xc5\xa1portskih zvijezda kao \xc5\xa1to su Tiger Woods, David Beckham, George Best, Lester Piggott i mnoge druge zvijezde.'